Jy kan jou erg 'verneuk' met taal | Netwerk24
Deur Jan Coetzer, Dibeng 05 Oktober 2019 20:01
Johann Maarman vertel (01.10) van die stel wat hy in Nederland afgetrap het deur aan 'n polisieman te sê "verskoon my". Dit herinner my aan 'n besoek in die sewentigerjare aan 'n vriendin se familie in Hengelo in Nederland.
Tydens die besoek, waar 'n aantal van haar familielede die aand teenwoordig was, het haar tante aan my gevra hoe my besoek aan Europa tot in daardie stadium verloop het. My antwoord was dat dit heel aangenaam was, behalwe dat 'n Franse kelner op die trein my geldelik probeer "verneuk" het.
Dié woorde het 'n doodse stilte en verbaasde uitdrukkings op die gesigte van die aanwesiges tot gevolg gehad.
My vriendin se tante, wat in 'n mate Afrikaans magtig was, het egter die stilstuipe ontlont deur te verklaar dat "verneuk een heel echt Afrikaanse woordje" is wat nie dieselfde betekenis in Nederlands het nie.